text: मुजफ्फरपुर। बिहार के मुजफ्फरपुर जिले में सरकार द्वारा संचालित बालिका गृह में रहने वाली लड़कियों के यौन शोषण और उनके साथ हिंसा का सनसनीखेज खुलासा हुआ है। यह खुलासा मुंबई की प्रतिष्ठित संस्था 'टाटा इंस्टीट्यूट ऑफ सोशल साइंस' नें अपनी सोशल ऑडिट रिपोर्ट में किया। इस रिपोर्ट के बाद जिला प्रशासन में खलबली मची हुई है और बिहार की राजनीति गर्म हो गई है। मिली जानकारी के मुताबिक इस बालिका गृह से लड़कियों की सप्‍लाई होती थी। सूबे के रसूदखोरों के घर होने वाली महफिलों में इन लड़कियों को बतौर वेटर भेजा जाता था। खुलासे के बाद पता चला है कि यह बालिका गृह एक एनजीओ चलाता था जिसके मालिक का संपर्क एक राजनीतिक दल से भी है। इंस्टीट्यूट की रिपोर्ट के आधार पर जिला बाल कल्याण संरक्षण इकाई के सहायक निदेशक ने महिला थाने में बालिका गृह का संचालन करने वाले एनजीओ 'सेवा संकल्प और विकास समिति' के कर्ता-धर्ता और पदाधिकारियों पर केस दर्ज कराया है। विस्‍तार से जानिए सबकुछ